text: Rumænske smykkesælgere udvist
  19 juli 2010 kl. 14.36
  En gruppe rumænske smykkesælgere bliver nu udvist af Danmark med forbud mod at vende tilbage de næste to år.
  Syd- og Sønderjyllands Politi anholdt søndag de tre sælgere på en rasteplads ved Kliplev i Sønderjylland.
  Gennem længere tid har politiet modtaget anmeldelser om, at rumænerne solgte smykker fra deres bil på motorveje og rastepladser. De fortalte køberne, at smykkerne var lavet af guld.
   
  Smykkerne er ikke guld, men messing. De tre rumænere havde et lager på omkring fire kilo messing-smykker med sig.
  Rumænerne fik straks-bøder, som de betalte og er derefter fulgt til grænsen.
  